RedisPolly

RedisPolly，係香港YouTuber、時裝設計師。

生涯 
2017年，佢上載咗富士山嘅旅遊系列影片上YouTube，呢個亦係佢第一個旅遊系列嘅影片。同年，佢上載咗《一個女仔去非洲》系列，係佢第一個「一個女仔去旅行」系列。Polly話，佢係因為覺得去非洲淨係影相好嘥，所以先拍片想紀錄旅程。喺非洲旅途入面，佢去咗肯雅馬賽馬拉嘅大草原睇動物，但因為旅行預留時間唔夠，捕捉唔到動物大遷徙過河嘅畫面；喺旅程嘅第二個部分佢去咗南非做動物義工。喺開頻道初期，Polly嘅正職仍然係時裝買家，但因為每日剪片都搞到凌晨時分，所以先辭咗原本份工。

2019年11月到12月，Polly去咗南極，用旅程作為慶祝自己26歲生日嘅禮物，佢搭咗38個鐘頭飛機去到阿根廷南部城市烏斯懷亞，再上船去南佐治亞同南極半島，佢喺片講，每一次踏入南極圈內嘅陸地，都要經過消毒，要每一個國家都遵守規則，先保護到「呢片珍貴嘅土地」。

2020年初，Polly同朋友夾份搞年宵攤位，有唔錯嘅銷量同反應，於是萌生咗搞品牌嘅念頭，之後就成立咗品牌。咁啱Polly喺由南極返香港之後冇耐就見到有新聞話南極溫度到咗史無前例嘅，「20.75」就成為咗品牌第一個系列嘅元素，佢又喺設計嘅時候考慮環保元素，希望喚醒大眾對環保嘅關注。而Polly喺創辦品牌後，佢要做模特兒、攝影師等等唔同工作。

參攷

Just Like This官方網站

香港YouTuber
Polly